Številka: 007-9/2012-2

Datum: 3. 10. 2012

**MESTNEMU SVETU**

**MESTNE OBČINE PTUJ**

**ZADEVA: Osnutek (Predlog) Odloka o spremembah in dopolnitvah Odloka o ureditvi**

**cestnega prometa na območju Mestne občine Ptuj – skrajšani postopek**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in na podlagi 76. in 89. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07 in 1/09) predlagam Mestnemu svetu Mestne občine Ptuj v obravnavo in sprejem osnutek (predlog) Odloka o spremembah in dopolnitvah Odloka o ureditvi cestnega prometa na območju Mestne občine Ptuj po skrajšanem postopku.

**Dr. Štefan ČELAN**

**župan**

**Mestne občine Ptuj**

**Priloge:**

* osnutek (predlog) odloka z obrazložitvijo
* Odlok o ureditvi cestnega prometa na območju Mestne občine Ptuj (Uradni vestnik Mestne občine Ptuj, št. 8/10 in 11/12).

**OSNUTEK (PREDLOG)**

**Oktober 2012**

Na podlagi 21. člena [Zakona o lokalni samoupravi](http://www.pisrs.si/Predpis.aspx?id=ZAKO307&pogled=osnovni) (Uradni list RS, št. 94/07 - uradno prečiščeno besedilo, 76/08, 79/09, 42/10, 51/10 in [40/12](http://www.uradni-list.si/1/objava.jsp?urlid=201240&stevilka=1700) - ZUJF), 6. člena Zakona o pravilih cestnega prometa (Uradni list RS, št. 109/10 in 57/12), 3. in 17. člena [Zakona o prekrških](http://www.pisrs.si/Predpis.aspx?id=ZAKO2537&pogled=osnovni) (Uradni list RS, št. 29/11 - uradno prečiščeno besedilo) in 12. člena [Statuta Mestne občine Ptuj](http://www.lex-localis.info/KatalogInformacij/PodrobnostiDokumenta.aspx?SectionID=c4883977-8f2e-4a1d-9867-23397e1dde77) (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_\_ seji, dne \_\_\_\_\_\_ 2012  sprejel naslednji

**O D L O K**

**o spremembah in dopolnitvah Odloka o ureditvi cestnega prometa na območju**

**Mestne občine Ptuj**

1. člen

V Odloku o ureditvi cestnega prometa na območju Mestne občine Ptuj (Uradni vestnik Mestne občine Ptuj, št. 8/10 in 11/12) se v prvem odstavku 7. člena za enajsto alineo doda nova dvanajsta alinea, ki glasi:

»- upravičencev iz 4. in 5. člena tega odloka,«.

Dosedanja dvanajsta alinea postane trinajsta alinea.

Četrti odstavek se spremeni tako, da glasi:

»(4) Z globo 80 evrov se kaznuje za prekršek voznik, ki ravna v nasprotju z določbami prvega in drugega odstavka tega člena.«.

Peti odstavek se črta.

2. člen

V četrtem odstavku 4a. člena se znesek »160« nadomesti z zneskom »80«.

3. člen

V tretjem odstavku 40. člena se znesek »250« nadomesti z zneskom »120«.

4. člen

Ta odlok začne veljati petnajsti dan po objavi v Uradnem vestniku Mestne občine Ptuj.

Številka: 007-9/2012-2

Datum:

**OBRAZLOŽITEV:**

V osnutku (predlogu) odloka smo spremenili kazenske določbe za posamezne prekrške v povezavi s spremembo Zakona o pravilih cestnega prometa (Uradni list RS št. 57/12), ki se je začel izvajati s 1. 9. 2012. V spremenjenem zakonu (ZPrCP-A) so se znižale globe za posamezne prekrške. V tem osnutku (predlogu) odloka gre za uskladitev obstoječega odloka z zakonom na kar sta vplivali spremenjeni globi predpisani za neupravičeno vožnjo v območju za pešce, nedovoljeno parkiranje v območju za pešce in neupoštevanje odredbe pooblaščene uradne osebe za odstranitev zapuščenega vozila.

V 7. členu smo dodali novo dvanajsto alineo in sicer, da je vožnja z motornimi vozili v območju za pešce dovoljena tudi stanovalcem, ki imajo prebivališče v območju za pešce in vozilom s katerimi se izvaja dostava v območju za pešce. Določba je vezana na 4. in 5. člen odloka, ki natančno opisuje pogoje (dovolilnica) za vožnjo v območju za pešce tem kategorijam vozil.

Glede na to, da gre za manjše in manj zahtevne spremembe odloka, oziroma za uskladitev z zakonskimi spremembami, predlagamo Mestnemu svetu Mestne občine Ptuj, da na podlagi 89. člena Poslovnika Mestnega sveta Mestne občine Ptuj obravnava in sprejme osnutek (predlog) Odloka o spremembah in dopolnitvah Odloka o ureditvi cestnega prometa na območju Mestne občine Ptuj po skrajšanem postopku.

Pripravil:

Robert Brkič

Dr. Štefan ČELAN

župan

Mestne občine Ptuj